CELEX: 62012TN0338
Language: el
Date: 2012-07-23 00:00:00
Title: Υπόθεση T-338/12: Προσφυγή της 23ης Ιουλίου 2012 — Rocket Dog Brands κατά ΓΕΕΑ — Julius-K9 (K9 PRODUCTS)

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/27
            
         Προσφυγή της 23ης Ιουλίου 2012 — Rocket Dog Brands κατά ΓΕΕΑ — Julius-K9 (K9 PRODUCTS)
   (Υπόθεση T-338/12)
   2012/C 295/49
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Rocket Dog Brands LLC (Hayward, Ηνωμένες Πολιτείες) (εκπρόσωπος: J. Reid, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Julius-K9 bt (Szigetszentmiklós, Ουγγαρία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 21ης Μαΐου 2012 (R 1961/2011 — 4), στο μέτρο που απορρίπτει την προσφυγή για όλα τα προϊόντα της κλάσεως 25, και για τα ακόλουθα προϊόντα της κλάσεως 18, δηλαδή προϊόντα από τα υλικά αυτά τα οποία δεν περιλαμβάνονται σε άλλες κλάσεις, πορτοφόλια για χαρτονομίσματα, πορτοφόλια για κέρματα, πορτοφόλια για κέρματα από μη πολύτιμα μέταλλα και
            
         
               —
            
            
               να καταδικάσει τον δικαιούχο στα δικαστικά έξοδα στα οποία υποβλήθηκε η προσφεύγουσα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το ασπρόμαυρο εικονιστικό σήμα «K9 PRODUCTS», μεταξύ άλλων, για προϊόντα των κλάσεων 18 και 25 — Καταχωρισμένο κοινοτικό σήμα αριθ. 5966031
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Το καταχωρισμένο με αριθ. 3933256 ως κοινοτικό ασπρόμαυρο εικονιστικό σήμα «Κ9» για προϊόντα της κλάσεως 25
   
      Απόφαση του τμήματος ακυρώσεως: Κηρύσσει μερικώς άκυρο το κοινοτικό σήμα
   
      Απόφαση του τμήματος προσφυγών: Ακυρώνει την προσβαλλόμενη απόφαση στο μέτρο που κηρύσσει άκυρο το κοινοτικό σήμα και απορρίπτει την αίτηση κηρύξεως της ακυρότητας στο σύνολό της
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου